**Līgums par projekta īstenošanu**

**Vispārīgie noteikumi**

1. **Termini un interpretācija**
   1. Līgumā lietoto terminu definīcijas:

**Atbalsta summa** – Speciālajos noteikumos noteiktā summa, kas sastāv no Klimata pārmaiņu finanšu instrumenta finansējuma, ko administrē Atbildīgā iestāde un Vides investīciju fonds un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas veiktas saskaņā ar Projektu un ir attiecināmas. Speciālajos noteikumos noteiktais Atbalsta summas apjoms ir maksimāli izmaksājamais apjoms;

**Atbildīgā iestāde** – Speciālajos noteikumos noteiktā Atbildīgā iestāde – Vides ministrija, kas saskaņā ar likumu „Par Latvijas Republikas dalību Kioto protokola elastīgajos mehānismos” ir Klimata pārmaiņu finanšu instrumenta budžeta programmas izpildītājs;

**Attiecināmās izmaksas** –Projektā plānotā, Klimata pārmaiņu finanšu instrumenta vadību regulējošos normatīvajos tiesību aktos noteiktajā kārtībā apstiprināto Projekta izmaksu daļa, kas Speciālajos noteikumos noteiktajā procentuālajā apmērā tiek finansēta no Klimata pārmaiņu finanšu instrumenta līdzekļiem;

**Finansējuma saņēmējs** – Speciālajos noteikumos noteiktais Finansējuma saņēmējs - valsts budžeta iestāde;

**Konkursa īstenošanu regulējošie Ministru kabineta noteikumi** **–** Speciālajos noteikumos norādītie konkursa īstenošanu regulējošie Ministru kabineta noteikumi;

**Klimata pārmaiņu finanšu instrumenta** **finansējums** –Klimata pārmaiņu finanšu instrumenta līdzekļi, ko Atbildīgā iestāde saskaņā ar Projektu novirza Projekta ietvaros veikto izdevumu atmaksai;

**Līgums** – Speciālajos noteikumos noteiktais līgums par Projekta īstenošanu. Līgums sastāv noSpeciālajiem noteikumiem, Vispārīgajiem noteikumiem un to pielikumiem;

**Maksājuma pieprasījums** – Klimata pārmaiņu finanšu instrumenta finansējuma pieprasījums – atbilstoši Līgumā noteiktajai kārtībai sagatavots un Vides investīciju fondā iesniegts dokumentu kopums, ar ko pieprasa Projekta ietvaros veikto izdevumu atmaksu;

**Maksājuma dokumenti** – Projekta ietvaros noslēgto līgumu maksājuma dokumenti (rēķini, nodošanas pieņemšanas akti, pavadzīmes utt.);

**Neatbilstoši veiktie izdevumi** –izdevumi, kurus Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā maksājuma veikšanas Finansējuma saņēmējam Projekta ietvaros ir atzinusi par tādiem, kas ir radušies pārkāpjot Līguma, Latvijas Republikas normatīvo aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;

**Neattiecināmās izmaksas** – izmaksas, kas saskaņā ar Klimata pārmaiņu finanšu instrumenta vadību regulējošajiem normatīvajiem aktiem netiek finansētas no Klimata pārmaiņu finanšu instrumenta līdzekļiem vai Projektā nav norādītas kā attiecināmās izmaksas. Par neattiecināmām izmaksām atzīstamas arī tādas Projektā norādītās attiecināmās izmaksas, kuras Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā maksājuma veikšanas Projekta ietvaros ir atzinusi par tādām, kas nav noteiktas kā attiecināmās izmaksas konkursa īstenošanu regulējošajos Ministru kabineta noteikumos;

**Nozares ministrija** – Speciālajos noteikumos noteiktā ministrija, kuras institucionālajā padotībā ir Finansējuma saņēmējs (ja piemērojams);

**Projekta iesniegums** – projekta iesniegums (aizpildīta veidlapa un tās pielikumi), kas apstiprināts normatīvajos aktos noteiktajā kārtībā, ir šī Līguma pielikums un piešķir tiesības Finansējuma saņēmējam pretendēt uz Klimata pārmaiņu finanšu instrumenta finansējumu Līgumā noteiktajā kārtībā;

**Projekta budžeta kopsavilkums** ir noteikts Projekta iesnieguma 5.sadaļā;

**Projekta īstenošanas laika grafiks** ir noteikts Projekta iesnieguma 2.6.3.apakšpunktā;

**Projekta mērķis** ir noteikts Projekta iesnieguma 2.1.apakšpunktā;

**Projektā plānotie rezultāti** ir noteikti Projekta iesnieguma 2.7.apakšpunktā;

**Projekta pārskats** – Finansējuma saņēmēja atbilstoši Līgumā noteiktajai kārtībai sagatavoti un Vides investīciju fondā izvērtēšanai iesniegti pārskati;

**Projekta īstenošanas termiņš** – Speciālajos noteikumos noteiktais termiņš Projekta īstenošanai;

**Projekts** – Speciālajos noteikumos noteiktais Projekts;

**Puses** – Atbildīgā iestāde, Finansējuma saņēmējs, Nozares ministrija un Vides investīciju fonds;

**Vides investīciju fonds –** Speciālajos noteikumos noteiktais Vides investīciju fonds, kas saskaņā ar likumu „Par Latvijas Republikas dalību Kioto protokola elastīgajos mehānismos” pilda atsevišķas Klimata pārmaiņu finanšu instrumenta finansēto projektu īstenošanas uzraudzības un kontroles funkcijas.

* 1. Citi Līgumā lietotie termini atbilst Klimata pārmaiņu finanšu instrumenta vadību regulējošos normatīvajos tiesību aktos lietotajiem terminiem.
  2. Līgumā, izņemot, ja no konteksta izriet citādi:
     1. atsauce uz Līgumu, dokumentu vai normatīvo tiesību aktu ir uzskatāma par atsauci uz to Līguma, dokumenta vai normatīvā tiesību akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kas atsaucas uz Līgumu, dokumentu vai normatīvo tiesību aktu;
     2. atsauce uz personu ietver atsauci arī uz tās tiesību un saistību pārņēmēju;
     3. vārdi un izteicieni, kas lietoti vienskaitlī, ietver arī daudzskaitli un otrādi;
     4. termiņi, kas aprēķināmi mēnešos vai dienās, sākas nākamajā dienā pēc datuma vai notikuma, kas nosaka to sākumu. Termiņam, kuru skaita mēnešos, pēdējā diena ir termiņa pēdējā mēneša attiecīgais datums. Ja termiņa pēdējā mēnesī nav attiecīgā datuma, termiņa pēdējā diena ir šā mēneša pēdējā diena. Ja termiņa pēdējā diena ir brīvdiena, termiņa pēdējā diena ir nākamā darba diena.

1. **Līguma priekšmets**

Līgums nosaka Projekta īstenošanas, uzraudzības un kontroles, kā arī Projekta rezultātu monitoringa kārtību, Atbalsta summu un nosacījumus tās saņemšanai.

1. **Projekta īstenošanas termiņš**
   1. Projekta īstenošana tiek uzsākta Līguma spēkā stāšanās dienā, ja Speciālajos noteikumos nav noteikts citādi.
   2. Projekts tiek īstenots saskaņā ar Projekta īstenošanas laika grafiku, Projektu pilnībā īstenojot Projekta īstenošanas termiņā, bet ne vēlāk kā līdz 2011.gada 1.decembrim.
2. **Pušu pienākumi un tiesības**
   1. **Finansējuma saņēmējam ir pienākums:**
      1. veikt Projekta īstenošanu, ievērojot Projekta īstenošanas termiņu un nodrošinot Projekta mērķa un Projektā plānoto rezultātu sasniegšanu;
      2. veikt Projekta īstenošanu saskaņā ar Klimata pārmaiņu finanšu instrumenta vadību regulējošo normatīvo tiesību aktu un Līguma noteikumiem;
      3. nodrošināt to, ka ēkas, kurās ir paredzēts īstenot Projektu ir Finansējuma saņēmēja īpašumā vai valdījumā, vai, ja ēkas ir valsts vai pašvaldības manta, ir Finansējuma saņēmēja lietojumā uz termiņu, kas nav īsāks par pieciem gadiem pēc Projekta īstenošanas pabeigšanas, un ir ierakstītas zemesgrāmatā;
      4. nodrošināt to, ka ēkas, kurās ir paredzēts īstenot Projektu, Projekta īstenošanas laikā un 5 (piecus) gadus pēc Projekta īstenošanas pabeigšanas tiks izmantotas vienīgi profesionālās izglītības iestādes funkciju nodrošināšanai un netiks izīrētas trešajām personām saimnieciskās darbības veikšanai, izņemot 4.1.19.3.punktā minētos gadījumus;
      5. ja Projekta ietvaros tiek finansēti būvdarbi vai ilgtermiņā lietojamu preču piegādes, nodrošināt to, ka attiecīgie Projekta objekti atbilstoši Projekta mērķiem tiks ekspluatēti ne mazāk kā 5 (piecus) gadus pēc Projekta īstenošanas pabeigšanas;
      6. savlaicīgi plānot Speciālajos noteikumos noteikto Finansējuma saņēmēja līdzfinansējumu Projekta Attiecināmo izmaksu un Neattiecināmo izmaksu segšanai;
      7. neizmantot Klimata pārmaiņu finanšu instrumenta finansējumu Projektā nenorādītiem mērķiem;
      8. iepirkumus, kas nepieciešami Projekta īstenošanai, veikt saskaņā ar iepirkumu regulējošajiem normatīvajiem tiesību aktiem;
      9. ievērot ilgtspējīgas projektēšanas un būvniecības, kā arī "zaļā iepirkuma" principus, tai skaitā nosakot projektētāju un būvuzņēmēju atlases kritērijus;
      10. veikt maksājumus Projekta ietvaros noslēgto iepirkuma līgumu izpildītājiem saskaņā ar noslēgto iepirkuma līguma noteikumiem, ievērojot Projekta budžeta kopsavilkumā paredzētās iepirkuma līguma izmaksas;
      11. nodrošināt atsevišķu ieņēmumu un izdevumu grāmatvedības uzskaiti ar Projekta īstenošanu saistītajiem ieņēmumiem un izdevumiem, kas atbilst Latvijas Republikas normatīvo tiesību aktu prasībām un vispārpieņemtiem grāmatvedības kārtošanas standartiem, vai esošajā grāmatvedības sistēmā ieviest atsevišķus kontus vai subkontus, kas nodrošina no pārējās Finansējuma saņēmēja grāmatvedības uzskaites nodalīto grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus (ieņēmumus) un izdevumus, kas saistīti ar Projektu un ir radušies Projekta īstenošanas laikā;
      12. Projekta īstenošanas laikā un piecus gadus pēc Projekta īstenošanas pabeigšanas uzturēt un saglabāt Projekta ietvaros iegādātās un radītās materiālās vērtības un atjaunot tās ugunsgrēka, vētras, plūdu vai trešo personu prettiesiskas rīcības rezultātā bojātās materiālās vērtības no:
          1. apdrošināšanas atlīdzības, ja Finansējuma saņēmējs ir veicis Projekta ietvaros iegādāto un radīto materiālo vērtību apdrošināšanu, tomēr gadījumā, ja apdrošināšanas atlīdzība nav pietiekama, – no apdrošināšanas atlīdzības un saviem līdzekļiem, vai
          2. Finansējuma saņēmēja pārziņā esošajiem finanšu resursiem pilnā apmērā;
      13. nekavējoties informēt Vides investīciju fondu par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta īstenošanu vai Līguma izpildi;
      14. sniegt Vides investīciju fondam informāciju par Projekta īstenošanu un rezultātiem, tajā skaitā iesniedzot Projekta pārskatus noteiktajā kārtībā;
      15. pēc Vides investīciju fonda pieprasījuma (arī elektroniskajā formā) iesniegt pieprasīto informāciju par Projektu Vides investīciju fonda noteiktajā termiņā, kas nav īsāks par 5 (piecām) darba dienām;
      16. nodrošināt Atbildīgajai iestādei un Vides investīciju fondam iespējas veikt uzraudzību un kontroli visā Līguma darbības laikā, nodrošinot šo institūciju likumīgo prasību izpildi un brīvu piekļūšanu Finansējuma saņēmēja grāmatvedības un finanšu dokumentiem, citiem dokumentiem, Projekta īstenošanas vietām, informācijai, telpām un citām materiālām vērtībām, kas ir saistītas ar Projektu;
      17. Atbildīgās iestādes vai Vides investīciju fonda noteiktajā termiņā, kas nav īsāks par 5 (piecām) darba dienām, novērst Atbildīgās iestādes vai Vides investīciju fonda Projekta īstenošanā konstatētās Klimata pārmaiņu finanšu instrumenta vadību regulējošo normatīvo tiesību aktu un Līguma saistību neizpildes un ziņot par to novēršanu Vides investīciju fondam;
      18. Līguma noteiktajā kārtībā atmaksāt Atbildīgajai iestādei pārmaksāto Atbalsta summu vai tās daļu;
      19. Projekta īstenošanas laikā un 5 (piecus) gadus pēc Projekta noslēguma maksājuma saņemšanas:
          1. izmantot Projekta ietvaros iegādātās vai radītās vērtības vai citus Projekta rezultātus Projektā paredzētajiem mērķiem;
          2. nodrošināt, ka Projekta ietvaros iepirktie vai radītie pamatlīdzekļi atrodas Projekta īstenošanas vietā, nav atsavināti vai norakstīti, izņemot pamatlīdzekļu nolietojuma gadījumā;
          3. nemainīt ēkas, kuros veiktas Projekta aktivitātes, lietošanas veidu, nedemontēt to, neatsavināt, neiznomāt, neieķīlāt, nemainīt, neapgrūtināt ar lietu tiesībām. Atsevišķas telpas ēkās, kurās veiktas Projekta aktivitātes, var iznomāt, lai saņemtu ārpakalpojumus izglītības procesa nodrošināšanai, kā arī tādus pakalpojumus, kurus primāri izmanto studenti un mācībspēki;
          4. apdrošināt Projekta ietvaros izveidotās un iegādātās materiālās vērtības pret zaudējumiem vai bojājumiem, kuri radušies nepārvaramas varas/ārkārtēju apstākļu vai trešo personu prettiesiskas rīcības gadījumā;
          5. vismaz 30 (trīsdesmit) darba dienas pirms jebkādu darījumu veikšanas ar Finansējuma saņēmēja kapitāla daļām vai akcijām (ieskaitot, bet neaprobežojoties ar kapitāla daļu vai akciju atsavināšanu vai ieķīlāšanu) informēt par to Vides investīciju fondu (ja piemērojams);
          6. vismaz 30 (trīsdesmit) darba dienas pirms jebkādām izmaiņām Finansējuma saņēmēja tiesiskajā statusā informēt par to Vides investīciju fondu;
      20. pēc iepirkumu veikšanas un ar Projektu saistīto līgumu noslēgšanas vienlaicīgi ar kārtējo Projekta pārskatu iesniegt Vides investīciju fondā precizētas Projekta izmaksu tāmes;
      21. nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros veikto iepirkumu procedūru dokumentu, Projekta ietvaros noslēgto līgumu, veikto darbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu, kā arī atbilstoši Klimata pārmaiņu finanšu instrumenta vadību regulējošo normatīvo tiesību aktu noteikumiem, bet ne mazāk kā 10 (desmit) gadus pēc Projekta īstenošanas pabeigšanas;
      22. nodrošināt Projekta īstenošanas rezultātā gūto labumu uzskaiti.
   2. **Finansējuma saņēmējam ir tiesības:**
      1. saņemt Atbalsta summu Klimata pārmaiņu finanšu instrumenta vadību regulējošo normatīvo tiesību aktu noteiktajā kārtībā, ja Projekts tiek īstenots Līgumā noteiktajā kārtībā un termiņos un izmaksas veiktas saskaņā ar Projektu un ir attiecināmas;
      2. Konkursa īstenošanu regulējošajos Ministru kabineta noteikumos noteiktajā kārtībā lūgt Vides investīciju fondam Projekta īstenošanas termiņa, Projekta īstenošanas laika grafikā noteiktā termiņa un no Līguma izrietošo Finansējuma saņēmēja pienākumu izpildei Līgumā noteiktā termiņa pagarinājumu, ja Finansējuma saņēmējs objektīvu un pamatotu iemeslu dēļ nav varējis ievērot noteiktos termiņus;
      3. ierosināt citus grozījumus Projektā.
   3. **Atbildīgajai iestādei ir pienākums:** 
      1. pamatojoties uz Nozares ministrijas pieprasījumu nodrošināt valsts budžeta līdzekļu transfertu, lai nodrošinātu Projektam nepieciešamos līdzekļus izdevumu veikšanai;
      2. pieņemt lēmumu par grozījumiem Projektā.
   4. **Atbildīgajai iestādei ir tiesības:**
      1. veikt Projekta īstenošanas uzraudzību un kontroli, izvērtējot Projekta īstenošanas atbilstību Klimata pārmaiņu finanšu instrumenta vadību regulējošo normatīvo tiesību aktu un Līguma prasībām, kā arī veikt Projekta rezultātu monitoringu;
      2. Līgumā noteiktajos gadījumos apturēt transferta veikšanu vai samazināt summu salīdzinājumā ar Nozares ministrijas pieprasījumu;
      3. pamatojoties uz Vides investīciju fonda sniegto informāciju, rakstiski informēt Finansējuma saņēmēju un Nozares ministriju par transferta summas samazinājumu vai transferta atlikšanu vai neveikšanu;
      4. ierosināt neatkarīgu Projekta īstenošanas auditu;
      5. piedalīties Vides investīciju fonda vai Finansējuma saņēmēja organizētajās Projekta vadības sanāksmēs;
      6. ierosināt grozījumus Projektā.
   5. **Vides investīciju fondam ir pienākums:**
      1. veikt Projekta īstenošanas uzraudzību un kontroli, izvērtējot Projekta īstenošanas atbilstību Klimata pārmaiņu finanšu instrumenta vadību regulējošo normatīvo tiesību aktu un Līguma prasībām, kā arī veikt Projekta rezultātu monitoringu;
      2. izvērtēt Finansējuma saņēmēja iesniegto Projekta īstenošanas tehnisko dokumentāciju Projektā sasniedzamo rādītāju pārbaudei;
      3. pārbaudīt attiecināmo izmaksu atbilstību Projektam un Klimata pārmaiņu finanšu instrumenta vadību regulējošo normatīvo tiesību aktu prasībām un sniegt Atbildīgajai iestādei atzinumu par Maksājuma pieprasījumā iekļauto attiecināmo izmaksu atbilstību Klimata pārmaiņu finanšu instrumenta vadību regulējošajiem normatīvajiem tiesību aktiem un Līguma noteikumiem;
      4. apstiprināt Projekta pārskatus.
   6. **Vides investīciju fondam ir tiesības:**
      1. konstatējot neatbilstību starp Projekta iesnieguma un Projekta ieviešanas kvalitatīvajiem rādītājiem, ierosināt Finansējuma saņēmējam precizēt tehnisko dokumentāciju un tajā plānotos energoefektivitātes pasākumus vai izslēgt attiecīgās aktivitātes no Attiecināmajām izmaksām un atbilstoši precizēt Projekta iesniegumu;
      2. ierosināt valsts budžeta asignējuma apturēšanu, ja Finansējuma saņēmējs nepilda Līguma saistības un Klimata pārmaiņu finanšu instrumenta vadību regulējošo normatīvo tiesību aktu noteiktos pienākumus;
      3. veicot Projekta progresa pārbaudes, izdevumu atbilstības pārbaudes vai Projekta rezultātu monitoringu Projekta īstenošanas vietās pieaicināt neatkarīgus ekspertus;
      4. veikt pārbaudes Projekta īstenošanas vietā Projekta īstenošanas laikā, kā arī 5 (piecus) gadus pēc noslēguma maksājuma veikšanas Finansējuma saņēmējam;
      5. pieprasīt no Finansējuma saņēmēja nepieciešamo informāciju Projekta īstenošanas uzraudzības un kontroles nodrošināšanai;
      6. ievērojot normatīvajos aktos noteiktos ierobežojumus, rīkoties ar informāciju, kas saņemta saistībā ar Projektu;
      7. konstatējot Klimata pārmaiņu finanšu instrumenta vadību regulējošo normatīvo tiesību aktu un Līgumā noteikto saistību neizpildi, uzdot Finansējuma saņēmējam novērst neizpildi noteiktajā termiņā;
      8. ierosināt grozījumus Projektā un Līguma izbeigšanu, tostarp pamatojoties uz Finansējuma saņēmēja ierosinājumu;
      9. sniegt atzinumu par Finansējuma saņēmēja Maksājuma dokumentiem.
3. **Iepirkumi**
   1. Finansējuma saņēmējs ne vēlāk kā 10 (desmit) darba dienu pēc Līguma noslēgšanas iesniedz Vides investīciju fondā Projekta iepirkuma plānu, kas sagatavots atbilstoši Līguma 1.pielikumam. Finansējuma saņēmējs, ja nepieciešams, Projekta iepirkuma plānu aktualizē un 5 (piecu) darba dienu laikā iesniedz to Vides investīciju fondā.
   2. Projekta ietvaros veicamajos iepirkumos prasības nosaka atbilstoši Projekta iesniegumā norādītajam un ievērojot Konkursa īstenošanu regulējošajos Ministru kabineta noteikumos noteiktos „zaļā iepirkuma” kritērijus un ilgtspējīgas projektēšanas un būvniecības prasības.
   3. Projekta ietvaros veikto iepirkuma procedūru dokumentus, iepirkuma līguma vai tā grozījumu kopijas Finansējuma saņēmējs iesniedz Vides investīciju fondā vienlaicīgi ar nākamo Projekta pārskatu. Par iepirkuma līguma grozījumiem uzskatāmas arī jebkādas izmaiņas iepirkuma līguma tāmēs.
4. **Maksājumu veikšanas kārtība**
   1. Finansējuma saņēmējs veic maksājumus iepirkuma līguma ietvaros Latvijas Republikas normatīvajos tiesību aktos noteiktajā kārtībā. Finansējuma saņēmējs iepirkuma līguma noteikumos paredz tādu maksājuma termiņu, kas nodrošina iespēju Vides investīciju fondam veikt Maksājuma dokumentu pirmspārbaudi Līgumā noteiktajā termiņā. Visiem norēķiniem Projekta ietvaros Finansējuma saņēmējs izmanto Valsts kasē atvērto kontu šim Projektam.
   2. Finansējuma saņēmējs, saņemot Maksājuma dokumentus no iepirkuma līguma izpildītāja, tos reģistrē un uz rēķina norāda saņemšanas datumu.
   3. Finansējuma saņēmējs pārbauda saņemto maksājuma dokumentu atbilstību faktiskajam sniegto pakalpojumu, piegādāto preču vai veikto būvdarbu apjomam, iepirkuma līguma noteikumiem un normatīvo aktu noteikumiem.
   4. Finansējuma saņēmējs normatīvajos aktos noteiktajā kārtībā apliecinātas Maksājuma dokumentu kopijas triju darbdienu laikā pēc Maksājuma dokumentu saņemšanas iesniedz Vides investīciju fondā.
   5. Iesniedzot Maksājuma dokumentus izskatīšanai Vides investīciju fondā pirmspārbaudei, Maksājuma dokumentos ietver Līguma Vispārīgo noteikumu 6.pielikumā minētos dokumentus.
   6. Vides investīciju fonds 10 (desmit) darba dienu laikā pēc Finansējuma saņēmēja iesniegto Maksājuma dokumentu saņemšanas nodrošina to pārbaudi un sniedz Finansējuma saņēmējam atzinumu par Maksājuma dokumentu atbilstību Konkursa īstenošanu regulējošajiem Ministru kabineta noteikumiem un Līgumam, kā arī noslēgtajam iepirkuma līgumam.
   7. Ja veicot Maksājuma dokumentu pārbaudi Vides investīciju fondam ir nepieciešama papildu informācija vai dokumenti, Vides investīciju fonda pieprasīto papildu informāciju un dokumentus Finansējuma saņēmējs iesniedz Vides investīciju fondā tā noteiktajā termiņā, kas nav īsāks par 5 (piecām) darba dienām.
   8. Vispārīgo noteikumu 6.6.punktā noteiktais termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par 5 (piecām) darba dienām, skaitot no pieprasītās papildu informācijas vai dokumentu saņemšanas dienas.
   9. Finansējuma saņēmējs pēc atzinumu saņemšanas attiecīgi veic vienu no šādām darbībām:
      1. apstiprināšanas gadījumā veic maksājumu iepirkuma līguma izpildītājam;
      2. ja Finansējuma saņēmējs ir konstatējis nepilnības maksājuma dokumentos vai pamatojoties uz Vides investīciju fonda negatīvo atzinumu, iepirkuma līgumā noteiktajā kārtībā sniedz iepirkuma līguma izpildītājam motivētu paziņojumu par atteikumu apstiprināt tā maksājuma pieprasījumu.
   10. Finansējuma saņēmējam tiek sniegts negatīvs atzinums par iesniegtajiem Maksājuma dokumentiem, ja:
       1. Finansējuma saņēmēja veiktajā iepirkumā netika noteiktas prasības atbilstoši Projekta iesniegumā norādītajam un ievērojot Konkursa īstenošanu regulējošajos Ministru kabineta noteikumos noteiktos „zaļā iepirkuma” kritērijus un ilgtspējīgas projektēšanas un būvniecības prasības;
       2. nav iesniegti Maksājumu dokumenti atbilstoši Līguma Vispārīgo noteikumu 6.pielikumam vai iesniegtie dokumenti ir nepilnīgi;
       3. Maksājuma dokumentos ir iekļautas Neattiecināmās izmaksas un/vai Neatbilstoši veiktās izmaksas;
       4. Līguma izmaksu tāmē norādītās Attiecināmās izmaksas nav samērīgas un ekonomiski pamatotas;
       5. iepirkuma līguma izpildītājs izpildes dokumentācijā ir iekļāvis tādu papildu pakalpojumu izmaksas, kuri ietverti iepirkuma līgumā, neievērojot publiskā iepirkuma regulējumu.
   11. Finansējuma saņēmējs Maksājuma pieprasījumu, kas sagatavots atbilstoši Līguma 3.pielikumam, kopā ar tajā iekļauto Attiecināmo izmaksu attaisnojošo dokumentu apliecinātām kopijām (saskaņā ar Līguma 4.pielikumā esošo sarakstu, ja tie jau nav iesniegti Vides Investīciju Fondā) iesniedz Vides investīciju fondā vienlaicīgi ar kārtējo Projekta pārskatu.
   12. Vides investīciju fonds 15 (piecpadsmit) darba dienu laikā pēc Maksājuma pieprasījuma un tajā iekļauto Attiecināmo izmaksu attaisnojošo dokumentu saņemšanas, pamatojoties uz iepriekš sagatavoto atzinumu par Maksājuma dokumentiem, pārbauda Konkursa īstenošanu regulējošajos Ministru kabineta noteikumos un Līgumā noteikto maksājuma saņemšanas nosacījumu izpildi un Maksājuma pieprasījumu kopā ar atzinumu par maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem un apliecinājumu par Finansējuma saņēmēja Pārskata apstiprināšanu iesniedz Atbildīgajā iestādē, Atzinumā norāda arī Neattiecināmās izmaksas un/vai Neatbilstoši veiktos izdevumus (ja tas tiek konstatēts).
   13. Ja veicot Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi Vides investīciju fondam ir nepieciešama papildu informācija vai dokumenti, Vides investīciju fonda pieprasīto papildu informāciju un dokumentus Finansējuma saņēmējs iesniedz Vides investīciju fondā tā noteiktajā termiņā, kas nav īsāks par 5 (piecām) darba dienām.
   14. Vispārīgo noteikumu 6.12.punktā noteiktais termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par 5 (piecām) darba dienām, skaitot no pieprasītās papildu informācijas vai dokumentu saņemšanas dienas.
   15. Atbildīgā iestāde pēc Vispārīgo noteikumu 6.12.punktā noteiktā Maksājuma pieprasījuma un Vides investīciju fonda atzinuma par Maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem un apliecinājuma par Finansējuma Pārskata apstiprināšanu saņemšanas 5 (piecu) darba dienu laikā pieņem lēmumu par veikto izdevumu attiecināšanu uz Projektu.
   16. Atbildīgajai iestādei ir tiesības pagarināt Vispārīgo noteikumu 6.15.punktā noteikto Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudes laiku, bet ne vairāk kā par 5 (piecām) darba dienām.
   17. Vides investīciju fonds Finansējuma saņēmējam sniedz negatīvu atzinumu par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem ja:
       1. iesniegtais Maksājuma pieprasījums nav sagatavots atbilstoši Līguma 3.pielikumam;
       2. nav iesniegti Maksājuma pieprasījumā norādīto Attiecināmo izmaksu attaisnojošie dokumenti;
       3. Vides investīciju fondā nav iesniegts vai Vides investīciju fonds nav apstiprinājis attiecīgo Projekta pārskatu;
       4. visi Maksājuma pieprasījumā norādītie izdevumi tiek atzīti par Neattiecināmajām izmaksām vai Neatbilstoši veiktajiem izdevumiem;
       5. faktiski veiktie izdevumi ir mazāki par Maksājuma pieprasījumā norādītajiem izdevumiem;
       6. Finansējuma saņēmējs nav novērsis Atbildīgās iestādes vai Vides investīciju fonda Projekta īstenošanā konstatētās Klimata pārmaiņu finanšu instrumenta vadību regulējošo normatīvo tiesību aktu un Līguma saistību neizpildes;;
       7. Finansējuma saņēmējs ir veicis izmaksas, kuras atbilstoši Vides investīciju fonda atzinumā par Maksājuma dokumentiem ir noteiktas kā neattiecināmās;

* 1. Atbildīgajai iestādei ir tiesības pieņemt lēmumu par veikto izdevumu neattiecināšanu uz Projektu vai Maksājuma pieprasījuma noraidīšanu, ja:
     1. veicot izlases veida Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi, tiek konstatēti Vispārīgo noteikumu 6.8.punktā noteiktie gadījumi;
     2. tiek konstatētas kļūdas vai nepilnības Vides investīciju fonda atzinumā par Maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem;
     3. attiecībā uz Projektu pastāv Klimata pārmaiņu finanšu instrumenta vadību regulējošo normatīvo tiesību aktu un Līguma saistību neizpildes risks.
  2. Finansējuma saņēmējs Projekta ietvaros veic izdevumus latos.
  3. Atbildīgā iestāde nav atbildīga par maksājuma nokavējumu, ja Finansējuma saņēmējs ir norādījis nepareizu vai kļūdainu konta informāciju, uz kuru jāveic maksājums, kā arī gadījumos, kad maksājuma nokavējums radies saistībā ar Valsts kases darbību vai bezdarbību.
  4. Līguma Vispārīgo noteikumu 6.2. - 6.5.punktā un 6.9.punktā noteiktā kārtība neattiecas uz izdevumiem, kurus Finansējuma saņēmējs ir veicis pirms Projekta iesnieguma apstiprināšanas un Līguma noslēgšanas. Gadījumā, ja Finansējuma saņēmējs ir veicis izdevumus pirms Projekta iesnieguma apstiprināšanas un Līguma noslēgšanas, lēmums par izmaksu attiecināmību tiek pieņemts, ievērojot šādu kārtību:
     1. Pēc finansēšanas plāna atvēršanas atbilstoši valsts budžeta plānošanas normatīvajiem aktiem Finansējuma saņēmējs 5 (piecu) darba dienu laikā iesniedz Vides investīciju fondā apliecinātas Maksājuma dokumentu kopijas, kā arī Projekta ietvaros veikto iepirkuma procedūru dokumentus, iepirkuma līguma vai tā grozījumu kopijas.
     2. Vides investīciju fonds nodrošina Maksājuma dokumentu pārbaudi Līguma Vispārīgo noteikumu 6.6. - 6.8.punktā un 6.10.punktā noteiktajā kārtībā.
     3. Gadījumā, ja Vides investīciju fonds ir sniedzis negatīvo atzinumu par Maksājuma dokumentiem, veiktie izdevumi netiek uzskatīti par Projekta izdevumiem.
     4. Gadījumā, ja Vides investīciju fonds ir sniedzis pozitīvo atzinumu par Maksājuma dokumentiem, veiktie izdevumi tiek uzskatīti par Projekta attiecināmajām izmaksām un tiek iekļautas pirmajā Maksājuma pieprasījumā.
     5. Pēc Vides investīciju fonda pozitīvā atzinuma saņemšanas Finansējuma saņēmējs ir tiesīgs veikt pārgrāmatošanas operācijas, lai attiecinātu iepriekš veiktos izdevumus uz Projektu. Pēc pārgrāmatošanas veikšanas 10 (desmit) darba dienu laikā Finansējuma saņēmējs par to informē Vides investīciju fondu.

1. **Atbalsta summas samazināšana un atmaksa**
   1. Atbildīgā iestāde var samazināt vai pilnībā nepiešķirt Atbalsta summu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
      1. tiek konstatēti Neatbilstoši veikti izdevumi, tai skaitā iepirkumi Projekta īstenošanai ir veikti, neievērojot iepirkuma regulējošos normatīvos tiesību aktus vai neievērojot "zaļā iepirkuma" principus un ilgtspējīgas projektēšanas un būvniecības prasības (ja piemērojams). Šajā gadījumā Atbalsta summa tiek samazināta Neatbilstoši veikto izdevumu apmērā;
      2. Projekta ietvaros iegādātās vai radītās vērtības vai citi Projekta rezultāti netiek lietoti Projektā paredzētajiem mērķiem, neatrodas Projekta īstenošanas vietā, ir atsavināti, norakstīti, izņemot pamatlīdzekļu nolietojuma gadījumā, vai demontēti;
      3. Finansējuma saņēmējs par Attiecināmajām izmaksām ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem;
      4. ja tiek atkārtoti konstatēts, ka nav sasniegts Projekta iesniegumā norādītais oglekļa dioksīda emisiju plānotais samazinājums gadā, salīdzinot ar monitoringa pārskatā norādīto vidējo samazinājumu;
      5. Finansējuma saņēmējs nepilda Līguma saistības vai neievēro Klimata pārmaiņu finanšu instrumenta vadību regulējošos normatīvos tiesību aktus;
      6. Finansējuma saņēmējs nav novērsis konstatētos Klimata pārmaiņu finanšu instrumenta vadību regulējošo normatīvo tiesību aktu pārkāpumus vai Līguma saistību neizpildes Atbildīgās iestādes vai Vides investīciju fonda noteiktajā termiņā.
   2. Atbildīgā iestāde par gadījumiem, kad Finansējuma saņēmēja vainas dēļ tiek radīti zaudējumi valsts budžetam, veicot nepamatotus izdevumus vai citos Līguma Vispārīgo noteikumu 7.punktā minētajos gadījumos, ziņo Ministru kabinetam lēmuma pieņemšanai par tālāko rīcību. Līdz brīdim, kamēr nav pieejams attiecīgs Ministru kabineta lēmums, Atbildīgajai iestādei ir tiesības ierosināt valsts budžeta asignējuma apturēšanu.
   3. Ja Vides investīciju fonds atbilstoši Finansējuma saņēmēja iesniegtajam monitoringa pārskatam konstatē, ka projekta iesniegumā norādītais oglekļa dioksīda emisiju plānotais samazinājums gadā, salīdzinot ar monitoringa pārskatā norādīto vidējo samazinājumu, nav sasniegts, Puses rīkojas Konkursa īstenošanu regulējošo Ministru kabineta noteikumu noteiktajā kārtībā.
2. **Projekta pārskatu sagatavošana un iesniegšana**
   1. Finansējuma saņēmējs saskaņā ar Klimata pārmaiņu finanšu instrumenta vadību regulējošiem normatīvajiem aktiem sagatavo un iesniedz Vides investīciju fondā šādus Projekta pārskatus:
      1. starpposma pārskats atbilstoši Līguma 2.pielikumam;
      2. noslēguma pārskats atbilstoši Līguma 2.pielikumam;
      3. monitoringa pārskats atbilstoši Līguma 5.pielikumam
   2. Starpposma pārskatu par katru Projekta triju mēnešu periodu Finansējuma saņēmējs iesniedz Vides investīciju fondā līdz nākamā mēneša 20 (divdesmitajam) datumam.
   3. Vienlaicīgi ar starpposma pārskatu Finansējuma saņēmējs Vides investīciju fondā var iesniegt Maksājuma pieprasījumu.
   4. Noslēguma pārskatu Finansējuma saņēmējs iesniedz Vides investīciju fondā viena mēneša laikā pēc Projekta īstenošanas termiņa beigām, vienlaicīgi iesniedzot noslēguma Maksājuma pieprasījumu.
   5. Finansējuma saņēmējs 5 (piecus) gadus pēc Projekta īstenošanas termiņa beigām katru gadu veic Projekta rezultātu monitoringu un līdz nākamā gada 31.janvārim iesniedz Vides investīciju fondā monitoringa pārskatu.

* 1. Projekta pārskatus Finansējuma saņēmējs iesniedz papīra formātā nosūtot pa pastu kā ierakstītu pasta sūtījumu un elektroniski (elektronisku kopiju nosūtot uz e-pastu [kpfi@lvif.gov.lv](mailto:kpfi@lvif.gov.lv)).
  2. Vides investīciju fonds pārbauda saņemto Projekta pārskatu 20 (divdesmit) darba dienu laikā pieņem lēmumu par pārskata apstiprināšanu vai rakstiski pieprasa Finansējuma saņēmējam noteiktā termiņā iesniegt papildu informāciju vai precizēt Projekta pārskatu. Papildu informāciju vai precizēto Projekta pārskatu Finansējuma saņēmējs iesniedz 10 (desmit) darba dienu laikā pēc pieprasījuma saņemšanas.
  3. Vides investīciju fonds 10 (desmit) darba dienu laikā pēc papildu informācijas vai precizētā Projekta pārskata saņemšanas rakstiski informē Finansējuma saņēmēju par Projekta pārskata apstiprināšanu vai noraidīšanu.

1. **Pārbaužu veikšanas kārtība**
   1. Vides investīciju fonds saskaņā ar Klimata pārmaiņu finanšu instrumenta vadību regulējošiem normatīvajiem aktiem veic Projekta īstenošanas vietā šādas pārbaudes:
      1. Projekta progresa pārbaudi;
      2. Projekta izdevumu atbilstības pārbaudi;
      3. Projekta rezultātu monitoringu.
   2. Vides investīciju fonds vismaz 5 (piecas) darba dienas pirms plānotās pārbaudes Projekta īstenošanas vietā rakstiski informē par to Finansējuma saņēmēju.
   3. Finansējuma saņēmējam ir pienākums pēc Vides investīciju fonda pieprasījuma nodrošināt Vides investīciju fondam, kā arī Atbildīgajai iestādei un/vai Vides investīciju fonda vai Atbildīgās iestādes pilnvarotiem auditoriem piekļuvi Projekta īstenošanas vietai, kā arī nodrošināt telpu un darba vietu dokumentu apskatei un par projekta īstenošanu atbildīgo personu piedalīšanos pārbaudē.
   4. Par pārbaudes rezultātiem Vides investīciju fonds informē Finansējuma saņēmēju rakstiski 20 (divdesmit) darba dienu laikā pēc pārbaudes veikšanas.
2. **Publicitātes pasākumi**
   1. Finansējuma saņēmējs nodrošina Projekta publicitāti, ievērojot konkursa īstenošanu regulējošos Ministru kabineta noteikumus un Vides ministrijas 2009.gada 20.augusta rīkojumu Nr.263 „Par Klimata pārmaiņu finanšu instrumenta logo un tā lietošanas nosacījumiem”, kas ir pieejams Vides ministrijas mājas lapā internetā ([www.vidm.gov.lv](http://www.vidm.gov.lv)).
   2. Finansējuma saņēmējs Projekta īstenošanas laikā ne retāk kā reizi ceturksnī sagatavo informāciju par Projekta aktivitātēm un rezultātiem, tai skaitā ietekmi uz vidi un energoefektivitāti kopumā, un atklātā diskusijā informē profesionālās iestādes vadību, mācību spēkus un studentus;
   3. Finansējuma saņēmējs Projekta īstenošanas laikā noorganizē vismaz vienu pasākumu, kurā informē sabiedrību par Projekta aktivitātēm un rezultātiem;
   4. Finansējuma saņēmējs ne retāk kā reizi ceturksnī Projekta īstenošanas laikā ievieto Finansējuma saņēmēja interneta vietnes pirmajā lapā informāciju par plānotajiem un īstenotajiem publicitātes pasākumiem, projekta īstenošanu, finanšu izlietojumu un panākto vides kvalitātes uzlabojumu;
   5. Finansējuma saņēmējs pēc Projekta īstenošanas pabeigšanas izvieto mācību iestādē publiski pieejamā telpā ēkas energosertifikātu un vizuālu informāciju, kurā uzskatāmi parādīti projekta īstenošanas rezultāti un ēkas energosertifikāts pēc rekonstrukcijas;
   6. Finansējuma saņēmējs pēc Projekta īstenošanas pabeigšanas pie katras ēkas, kurā veiktas Projekta aktivitātes, piestiprina informatīvo plāksni saskaņā ar Klimata pārmaiņu finanšu instrumenta logo un tā lietošanas nosacījumiem. Plāksnes dizaina izstrādi, izgatavošanu un izvietošanu nodrošina Finansējuma saņēmējs.
3. **Līguma grozījumi**
   1. Grozījumus Līgumā noformē, Pusēm savstarpēji rakstveidā vienojoties.
   2. Ja grozījumus Projektā ierosina Finansējuma saņēmējs:
      1. Finansējuma saņēmējs iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds 10 (desmit) darba dienu laikā izvērtē iesniegto grozījumu pieprasījumu un sniedz atzinumu par grozījumiem Projektā Atbildīgajai iestādei;
      3. Atbildīgā iestāde 5 (piecu) darba dienu laikā pēc Vispārīgo noteikumu 11.2.2.punktā noteiktā atzinuma saņemšanas izvērtē pieprasījumu par grozījumiem Projektā un par pieņemto lēmumu rakstiski informē Vides investīciju fondu:
         1. ja Atbildīgā iestāde atbalsta grozījumu izdarīšanu, Vides investīciju fonds sagatavo Līguma grozījumu projektu un 5 (piecu) darba dienu laikā pēc lēmuma saņemšanas rakstiski informē Finansējuma saņēmēju par pieņemto lēmumu un nosūta tam Līguma grozījumu projektu parakstīšanai. Finansējuma saņēmējs 5 (piecu) darba dienu laikā pēc Līguma grozījumu saņemšanas paraksta un nosūta parakstītos Līguma grozījumus Vides investīciju fondam;
         2. ja Atbildīgā iestāde neatbalsta grozījumu izdarīšanu Projektā, Vides investīciju fonds 5 (piecu) darba dienu laikā pēc lēmuma pieņemšanas rakstiski informē Finansējuma saņēmēju, norādot grozījumu neatbalstīšanas pamatojumu vai informāciju par nepieciešamajiem precizējumiem pieprasījumā par grozījumiem Projektā un/vai grozītajā Projektā.
   3. Ja grozījumi attiecas uz Finansējuma saņēmēja datiem (kontaktinformācija un bankas rekvizīti):
      1. Finansējuma saņēmējs paziņo par nepieciešamajiem grozījumiem Finansējuma saņēmēja datos Vides investīciju fondam 10 (desmit) dienu laikā no izmaiņām datos;
      2. 5 (piecu) darba dienu laikā no Finansējuma saņēmēja paziņojuma saņemšanas dienas, Vides investīciju fonds pievieno paziņojumu Līgumam un informē par to Finansējuma saņēmēju un Atbildīgo iestādi. Pēc paziņojuma pievienošanas Līgumam, tas kļūst par neatņemamu Līguma sastāvdaļu;
      3. Grozījumi stājās spēkā dienā, kad Vides investīciju fonds ir saņēmis Finansējuma saņēmēja paziņojumu.
   4. Ja grozījumus Projektā ierosina Atbildīgā iestāde:
      1. Atbildīgā iestāde iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds 5 (piecu) darba dienu laikā pēc pieprasījuma saņemšanas sagatavo Līguma grozījumu projektu un nosūta to Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 20 (divdesmit) darba dienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Projektā, informē par to Vides investīciju fondu, norādot grozījumu neatbalstīšanas pamatojumu.
   5. Ja grozījumus Projektā ierosina Vides investīciju fonds, grozījumu veikšana Projektā tiek veikta piemērojot Vispārīgo noteikumu 11.2.3.punktā noteikto kārtību.
4. **Nepārvarama vara**
   1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
   2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
5. **Strīdu risināšanas kārtība**
   1. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos. Vienošanās tiek noformēta rakstiski un ir Līguma neatņemama sastāvdaļa.
   2. Ja Puses nevar vienoties, strīdus risina Latvijas Republikas normatīvajos tiesību aktos noteiktajā kārtībā.
6. **Līguma izbeigšanas kārtība**
   1. Līguma darbību pirms Līgumā noteikto saistību izpildes Puses var izbeigt savstarpēji vienojoties. Vienošanās tiek noformēta rakstveidā.
   2. Ja Vides investīciju fonds un Atbildīgā iestāde piekrīt izbeigt Līgumu un Finansējuma saņēmējam nav veikta Atbalsta summas vai tās daļas izmaksa, Vides investīciju fonds 20 (divdesmit) darba dienu laikā no dienas, kad saņemts Finansējuma saņēmēja rakstveida ierosinājums izbeigt Līgumu, nosūta Finansējuma saņēmējam vienošanos par Līguma izbeigšanu. Līgums uzskatāms par izbeigtu dienā, kad vienošanos par Līguma izbeigšanu ir parakstījušas Puses.
   3. Ja Vides investīciju fonds un Atbildīgā iestāde piekrīt Līguma izbeigšanai un, ja Finansējuma saņēmējam ir veikta Atbalsta summas vai tā daļas izmaksa Atbildīgā iestāde sniedz informāciju Ministru kabinetam lēmuma pieņemšanai.
   4. Atbildīgā iestāde var izbeigt Līgumu pēc Vides investīciju fonda atzinuma par Līguma izbeigšanu saņemšanas šādos gadījumos:
      1. ja visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
      2. ja nav sasniegts Projekta mērķis;
      3. ja Finansējuma saņēmējs neievēro Klimata pārmaiņu finanšu instrumenta vadību regulējošo normatīvo tiesību aktu noteikumus vai nepilda Līgumā noteiktās saistības;
      4. ja iestājies kāds no Konkursa īstenošanu regulējošo Ministru kabineta noteikumos noteiktais gadījumiem, kad Finansējuma saņēmējs nevar pretendēt uz Klimata pārmaiņu finanšu instrumenta finansējumu;
      5. ja Finansējuma saņēmējs apzināti vai nolaidības dēļ ir sniedzis nepatiesas ziņas.
   5. Līguma noteiktajos gadījumos, kad Atbildīgā iestāde var izbeigt Līgumu, Līgums uzskatāms par izbeigtu 7 (septiņu) dienu laikā no dienas, kad Atbildīgā iestāde paziņojumu par Līguma izbeigšanu ir nodevusi pastā ierakstītā sūtījumā, ja Finansējuma saņēmējs Atbildīgās iestādes paziņojumu par Līguma izbeigšanu nav saņēmis ātrāk.
7. **Pielikumi**
   1. Vispārīgajiem noteikumiem ir šādi pielikumi, kas pieejami Vides investīciju fonda mājas lapā internetā ([www.lvif.gov.lv](http://www.lvif.gov.lv)):
   2. pielikums „Iepirkumu plāns”;
   3. pielikums „Starpposma/Noslēguma pārskats par Klimatu pārmaiņu finanšu instrumenta (KPFI) līdzfinansētā projekta īstenošanu”;
   4. pielikums „Maksājuma pieprasījums”;
   5. pielikums „Attiecināmās izmaksas apliecinošie dokumenti ”;
   6. pielikums „Projekta rezultātu monitoringa pārskats”;
   7. pielikums „Maksājuma dokumenti”.
   8. Līguma izpildē Puses izmanto pielikumu aktuālo versiju, kas pieejama Vides investīciju fonda mājas lapā internetā ([www.lvif.gov.lv](http://www.lvif.gov.lv)).